ফজল শাহাবুদ্দীনের অফিসে আড্ডায় কতজনকে পেয়েছি। কতোজনের সাথে সম্পর্কের নিবিড়তা সৃষ্টি হয়েছে হারুন ডাইরীর সেই শীতাতপ নিয়ন্ত্রিত ছোট্ট কক্ষটিতে। কে না গেছেন ওখানে। সৈয়দ শামসুল হক, আল মাহমুদ, শহীদ কাদরী থেকে শুরু করে এককালের তুর্কীতরুণ ফাহিম ফিরোজ, পারভেজ আনোয়ার, রাজু আলীম, জামাল উদ্দিন বারী, তৌফিক জহুর, ফারুক আফিনদী কিংবা সাবিত সারওয়ার পর্যন্ত সবাই সিক্ত হয়েছে সেই আড্ডায়, ধন্য হয়েছে আতিথেয়তায়। জানি না আজ যারা বেঁচে আছেন তারা সেই আড্ডার উষ্ণতা হৃদয়ে অনুভব করেন কি’না। আজ খুব জানতে ইচ্ছে হয়, কঠোর কোমলে মিশানো সেই ¯েœহার্দ্র বন্ধুবৎসল মানুষটিকে ভেবে কারো হৃদয় সিক্ত হয় কি’না? কেউ তাকে ভেবে অগোচরে কোন দীর্ঘশ্বাস ফেলেন কি’না অথবা একফোঁটা চোখের জল?